CELEX: 32020Q0831(01)
Language: hu
Date: 2019-12-11 00:00:00
Title: Az Európai Munkahelyi Biztonsági és Egészségvédelmi Ügynökség igazgatótanácsának 2019/15 határozata (2019. december 11.) az érintettek bizonyos, személyes adatoknak az EU-OSHA működésének keretében való kezelésével kapcsolatos jogainak korlátozására vonatkozó belső szabályokról

31.8.2020   
               
               
                  HU
               
               
                  Az Európai Unió Hivatalos Lapja
               
               
                  L 282/26
               
            
         AZ EURÓPAI MUNKAHELYI BIZTONSÁGI ÉS EGÉSZSÉGVÉDELMI ÜGYNÖKSÉG IGAZGATÓTANÁCSÁNAK 2019/15 HATÁROZATA
         (2019. december 11.)
         az érintettek bizonyos, személyes adatoknak az EU-OSHA működésének keretében való kezelésével kapcsolatos jogainak korlátozására vonatkozó belső szabályokról
         AZ EURÓPAI MUNKAHELYI BIZTONSÁGI ÉS EGÉSZSÉGVÉDELMI ÜGYNÖKSÉG IGAZGATÓTANÁCSA,
         tekintettel az Európai Unió működéséről szóló szerződésre,
         tekintettel a természetes személyeknek a személyes adatok uniós intézmények, szervek, hivatalok és ügynökségek általi kezelése tekintetében való védelméről és az ilyen adatok szabad áramlásáról, valamint a 45/2001/EK rendelet és az 1247/2002/EK határozat hatályon kívül helyezéséről szóló, 2018. október 23-i (EU) 2018/1725 európai parlamenti és tanácsi rendeletre (1) és különösen annak 25. cikkére,
         tekintettel az Európai Munkahelyi Biztonsági és Egészségvédelmi Ügynökség (EU-OSHA) létrehozásáról és a 2062/94/EK tanácsi rendelet hatályon kívül helyezéséről szóló, 2019. január 16-i (EU) 2019/126 európai parlamenti és tanácsi rendeletre (2),
         tekintettel az Európai Munkahelyi Biztonsági és Egészségvédelmi Ügynökség (EU-OSHA) igazgatótanácsának eljárási szabályzatára,
         tekintettel az európai adatvédelmi biztos (EDPS) 2019. október 17-i véleményére, valamint az európai adatvédelmi biztosnak az új rendelet 25. cikkével és a belső szabályokkal kapcsolatos útmutatására,
         mivel:
         
                     (1)
                  
                  
                     Az EU-OSHA az (EU) 2019/126 rendelet alapján végzi tevékenységeit.
                  
               
                     (2)
                  
                  
                     Az (EU) 2018/1725 rendelet 25. cikkének (1) bekezdésével összhangban az e rendelet 14–21., 35. és 36., valamint 4. cikkének alkalmazására vonatkozó korlátozásoknak – amennyiben a rendelkezései megfelelnek a 14–21. cikkben meghatározott jogoknak és kötelezettségeknek – az Ügynökség által elfogadott belső szabályokon kell alapulniuk, amennyiben nem a Szerződések alapján elfogadott jogi aktusokon alapulnak.
                  
               
                     (3)
                  
                  
                     Ezek a belső szabályok – beleértve a korlátozás szükségességének és arányosságának értékelésére vonatkozó rendelkezéseket is – nem alkalmazhatók, ha a Szerződések alapján elfogadott valamely jogi aktus előírja az érintett jogainak korlátozását.
                  
               
                     (4)
                  
                  
                     Amennyiben az Ügynökség az érintettek (EU) 2018/1725 rendelet szerinti jogaira tekintettel végzi feladatait, meg kell vizsgálnia, hogy alkalmazandó-e az említett rendeletben meghatározott valamely mentesség.
                  
               
                     (5)
                  
                  
                     Az Ügynökség adminisztratív működésének keretében közigazgatási vizsgálatokat, fegyelmi eljárásokat folytathat le, az OLAF-nak bejelentett esetleges szabálytalanságokkal kapcsolatban előzetes tevékenységeket végezhet, a visszaélések bejelentésével kapcsolatos ügyekben eljárhat, a zaklatási ügyekre vonatkozó (hivatalos és nem hivatalos) eljárásokban járhat el, belső és külső panaszokat bírálhat el, belső ellenőrzéseket végezhet, az adatvédelmi tisztviselő által az (EU) 2018/1725 rendelet 45. cikkének (2) bekezdésével összhangban vizsgálatokat és belső (informatikai) biztonsági vizsgálatokat végezhet. Emellett az Ügynökség bírálhatja el az alkalmazottaknak az egészségügyi dokumentációhoz való hozzáférés iránti kérelmeit.
                     Az Ügynökség a személyes adatok számos kategóriáját kezeli, beleértve a tényszerű adatokat („objektív” adatok, mint például a személyazonosító adatok, az elérhetőségi adatok, a szakmai adatok, a részletes igazgatási adatok, a meghatározott forrásokból származó adatok, az elektronikus hírközlési adatok és a forgalmi adatok) és/vagy a véleményeken alapuló adatokat (az üggyel kapcsolatos „szubjektív” adatok, mint például az indokolás, a viselkedési adatok, az értékelésre, a teljesítményre és a magatartásra vonatkozó adatok, valamint az eljárás vagy tevékenység tárgyára vonatkozó vagy azzal kapcsolatban előterjesztett adatok).
                  
               
                     (6)
                  
                  
                     Az ügyvezető igazgató által képviselt Ügynökség jár el adatkezelőként függetlenül attól, hogy az Ügynökségen belül az adatkezelői feladatkört átruházzák annak érdekében, hogy tükrözze a személyesadat-kezelési műveletekért való felelősséget.
                  
               
                     (7)
                  
                  
                     A személyes adatokat biztonságos elektronikus környezetben vagy papír alapon tárolják, ami megakadályozza az adatokhoz való jogosulatlan hozzáférést vagy az adatok illetéktelen személyek részére történő továbbítását. Az egészségügyi dokumentációt az Ügynökség által alkalmazott külső szolgáltató orvosai tárolják. A kezelt személyes adatokat legfeljebb az adatkezelés céljából szükséges és megfelelő ideig – az Ügynökség adatvédelmi nyilatkozataiban vagy nyilvántartásaiban meghatározott ideig – őrzik meg.
                  
               
                     (8)
                  
                  
                     Ezeket a belső szabályokat az Ügynökség által a közigazgatási vizsgálatok, fegyelmi eljárások lefolytatása, az OLAF-nak bejelentett lehetséges szabálytalanságok eseteivel kapcsolatos előkészítő tevékenységek végzése, visszaélés bejelentésével kapcsolatos ügyek, zaklatási ügyekre vonatkozó (hivatalos és nem hivatalos) eljárások, belső és külső panaszok kezelése, belső ellenőrzések végzése, az adatvédelmi tisztviselő által az (EU) 2018/1725 rendelet 45. cikkének (2) bekezdésével összhangban végzett vizsgálatok és az Ügynökségen belül vagy külső fél (például a CERT-EU) részvételével folytatott (informatikai) biztonsági vizsgálatok, valamint a saját egészségügyi dokumentációhoz való hozzáférés iránti kérelmek elbírálása során végzett valamennyi adatkezelési műveletre alkalmazni kell.
                  
               
                     (9)
                  
                  
                     A belső szabályokat alkalmazni kell a fentebb említett eljárások megindítása előtt, ezen eljárások során és az ezen eljárások eredményeinek nyomon követése során végzett adatkezelési műveletekre. A belső szabályok alkalmazásának ki kell terjednie az Ügynökség által a nemzeti hatóságoknak és a nemzetközi szervezeteknek az igazgatási vizsgálatokon kívül nyújtott támogatásra és együttműködésre is.
                  
               
                     (10)
                  
                  
                     Azokban az esetekben, amikor ezek a belső szabályok alkalmazandók, az Ügynökségnek indokolnia kell, hogy a korlátozások miért feltétlenül szükségesek és arányosak egy demokratikus társadalomban, és hogy azok tiszteletben tartják az alapvető jogok és szabadságok lényeges tartalmát.
                  
               
                     (11)
                  
                  
                     Ezeken a kereteken belül az Ügynökség köteles a lehető legnagyobb mértékben tiszteletben tartani a fenti eljárások során az érintettek alapvető jogait, különös tekintettel az (EU) 2018/1725 rendeletben foglalt tájékoztatáshoz, hozzáféréshez, helyesbítéshez és törléshez való jogra, az adatkezelés korlátozásához való jogra, az érintett adatvédelmi incidensről való tájékoztatásának jogára, valamint a tájékoztatás bizalmas kezelésével kapcsolatos jogra.
                  
               
                     (12)
                  
                  
                     Az Ügynökség mindazonáltal kötelezhető arra, hogy különösen a saját vizsgálatainak, valamint más hatóságok vizsgálatainak és eljárásainak védelme, valamint a vizsgálataival vagy más eljárásaival összefüggésben más személyek jogainak védelme érdekében korlátozza az érintett tájékoztatását és más érintettek jogait.
                  
               
                     (13)
                  
                  
                     Az Ügynökség ebből következően a vizsgálat és más érintettek alapvető jogainak és szabadságainak védelme céljából korlátozhatja a tájékoztatást.
                  
               
                     (14)
                  
                  
                     Az Ügynökségnek rendszeresen ellenőrizni kell, hogy alkalmazhatók-e a korlátozást indokló feltételek, és fel kell oldani a korlátozást, amennyiben a feltételek már nem alkalmazandók.
                  
               
                     (15)
                  
                  
                     Az adatkezelőnek a halasztás időpontjában és a felülvizsgálatok során tájékoztatást kell adnia az adatvédelmi tisztviselő részére,
                  
               ELFOGADTA A KÖVETKEZŐ HATÁROZATOT:
         
            1. cikk
            Tárgy és hatály
            
               (1)   Ez a határozat az azon feltételekre vonatkozó szabályokat állapítja meg, amelyek mellett az Ügynökség a (2) bekezdésben meghatározott eljárások keretében korlátozhatja az (EU) 2018/1725 rendelet 14–21., 35. és 36. cikkében említett jogok, továbbá – a 25. cikket követve – a 4. cikk alkalmazását.
            
            
               (2)   Az Ügynökség adminisztratív működésének keretében ez a határozat az Ügynökség által személyes adatokon a következő célokból végzett adatkezelési műveletekre alkalmazandó: közigazgatási vizsgálatok és fegyelmi eljárások lefolytatása, az OLAF-nak bejelentett lehetséges szabálytalanságok eseteivel kapcsolatos előkészítő tevékenységek végzése, visszaélés bejelentésével kapcsolatos ügyek, zaklatási ügyekre vonatkozó (hivatalos és nem hivatalos) eljárások, belső és külső panaszok kezelése, belső ellenőrzések végzése, az adatvédelmi tisztviselő által az (EU) 2018/1725 rendelet 45. cikkének (2) bekezdésével összhangban végzett vizsgálatok és az Ügynökségen belül kezelt vagy külső fél (például a CERT-EU) bevonásával végzett (informatikai) biztonsági vizsgálatok, polgári jogi követelések érvényesítése, valamint a saját egészségügyi dokumentációhoz való hozzáférés iránti kérelmek elbírálása.
            
            
               (3)   Az érintett adatkategóriák: tényszerű adatok („objektív adatok”, mint a személyazonosító adatok, az elérhetőségi adatok, a szakmai adatok, a részletes igazgatási adatok, a meghatározott forrásokból származó adatok, az elektronikus kommunikáció adatai és a forgalmi adatok) és/vagy a véleményeken alapuló adatok (az üggyel kapcsolatos „szubjektív” adatok, mint például az indokolás, a viselkedési adatok, az értékelésre, a teljesítményre és a lebonyolításra vonatkozó adatok, valamint az eljárás vagy tevékenység tárgyára vonatkozó vagy azzal kapcsolatban előterjesztett adatok).
            
            
               (4)   Amennyiben az Ügynökség az érintettek (EU) 2018/1725 rendelet szerinti jogaira tekintettel végzi feladatait, meg kell vizsgálnia, hogy alkalmazandó-e az említett rendeletben meghatározott valamely mentesség.
            
            
               (5)   Az e határozatban meghatározott feltételek mellett a korlátozások az érintettek következő jogaira vonatkozhatnak: tájékoztatáshoz, hozzáféréshez, helyesbítéshez, törléshez való jog, az adatkezelés korlátozásához való jog, az érintettnek az adatvédelmi incidensről való tájékoztatása, illetve a tájékoztatás bizalmas kezelése.
            
         
         
            2. cikk
            Az adatkezelő meghatározása és garanciák
            
               (1)   Az adatvédelmi incidens, az adatok kiszivárgása és a jogosulatlan közlés megakadályozására bevezetett garanciák a következők:
               
                           a)
                        
                        
                           A papíralapú iratokat biztonságos szekrényekben kell tárolni, és azokhoz csak az arra jogosult munkatársak férhetnek hozzá;
                        
                     
                           b)
                        
                        
                           Valamennyi elektronikus adatot biztonságos informatikai alkalmazáson kell tárolni az Ügynökség biztonsági előírásainak megfelelően, valamint egyedi elektronikus mappákban, amelyekhez kizárólag az erre felhatalmazott személyzet férhet hozzá. A megfelelő hozzáférési szinteket egyedileg kell meghatározni;
                        
                     
                           c)
                        
                        
                           Az adatbázisnak jelszóval védett, egységes belépési eljárással működő rendszernek kell lennie, amely automatikusan kapcsolódik a felhasználó azonosítójához és jelszavához. A felhasználók helyettesítése szigorúan tilos. Az elektronikus nyilvántartásokat biztonságosan kell kezelni, hogy megvédjék a bennük tárolt adatok bizalmasságát és titkosságát;
                        
                     
                           d)
                        
                        
                           Az egészségügyi dokumentációt tároló külső szolgáltató orvosát kötik a titoktartásra és személyes adatok kezelésére vonatkozó szerződéses feltételek;
                        
                     
                           e)
                        
                        
                           Titoktartási kötelezettség terheli az adatokhoz hozzáférő valamennyi személyt.
                        
                     
            
               (2)   Az adatkezelési műveletek tekintetében az adatkezelő az Ügynökség, amelyet az ügyvezető igazgató képvisel, aki átruházhatja az adatkezelői feladatkört. Az érintetteket az Ügynökség honlapján és/vagy az intraneten közzétett adatvédelmi tájékoztatók vagy feljegyzések útján tájékoztatni kell az átruházott hatáskörben eljáró adatkezelőről.
            
            
               (3)   Az 1. cikk (3) bekezdésében említett személyes adatok megőrzési ideje nem lehet hosszabb, mint amennyi az adatkezelés céljához mérten szükséges és megfelelő. Ez semmilyen körülmények között sem haladhatja meg az 5. cikk (1) bekezdésében említett adatvédelmi nyilatkozatokban vagy nyilvántartásokban meghatározott megőrzési időtartamot.
            
            
               (4)   Amikor az Ügynökség a korlátozás alkalmazását mérlegeli, számba kell vennie az érintett jogaira és szabadságaira nézve fennálló kockázatokat, különösen a többi érintett jogaira és szabadságaira nézve fennálló, valamint azon kockázatot, hogy például a bizonyítékok megsemmisítésével az Ügynökség vizsgálatai vagy eljárásai hatástalanná válnak. Az érintett jogait és szabadságait érintő kockázatok elsősorban, de nem kizárólag, a jó hírnévvel, valamint a védelemhez és a meghallgatáshoz való joggal kapcsolatos kockázatokat foglalják magukban.
            
         
         
            3. cikk
            Korlátozások
            
               (1)   Az Ügynökség kizárólag az alábbiak védelme érdekében alkalmazhat korlátozást:
               
                           a)
                        
                        
                           a tagállamok nemzetbiztonsága, közbiztonsága vagy honvédelme;
                        
                     
                           b)
                        
                        
                           bűncselekmények megelőzése, nyomozása, felderítése és a vádeljárás lefolytatása, illetve büntetőjogi szankciók végrehajtása, beleértve a közbiztonságot fenyegető veszélyekkel szembeni védelmet és az említett veszélyek megelőzését;
                        
                     
                           c)
                        
                        
                           az Unió vagy valamely tagállam egyéb fontos, általános közérdekű célkitűzései, különösen az Unió közös kül- és biztonságpolitikai célkitűzései vagy az Unió vagy valamely tagállam fontos gazdasági vagy pénzügyi érdeke, beleértve a monetáris, a költségvetési és az adózási kérdéseket, a népegészségügyet és a szociális biztonságot;
                        
                     
                           d)
                        
                        
                           az uniós intézmények és szervek belső biztonsága, beleértve az elektronikus hírközlési hálózatokat is;
                        
                     
                           e)
                        
                        
                           a szabályozott foglalkozások esetében az etikai vétségek megelőzése, kivizsgálása, felderítése és az ezekkel kapcsolatos eljárások lefolytatása;
                        
                     
                           f)
                        
                        
                           az a), b) és c) pontban említett esetekben – akár alkalmanként – a közhatalmi feladatok ellátásához kapcsolódó ellenőrzési, vizsgálati vagy szabályozási tevékenység;
                        
                     
                           g)
                        
                        
                           az érintett védelme vagy mások jogainak és szabadságainak védelme;
                        
                     
                           h)
                        
                        
                           polgári jogi követelések érvényesítése.
                        
                     
            
               (2)   A fenti (1) bekezdésben ismertetett célok egyedi alkalmazásaként az Ügynökség az alábbi körülmények fennállása esetén alkalmazhat korlátozásokat a bizottsági szolgálatokkal vagy más uniós intézményekkel, szervekkel, ügynökségekkel és hivatalokkal, a tagállamok vagy harmadik országok illetékes hatóságaival vagy nemzetközi szervezetekkel kicserélt személyes adatok tekintetében:
               
                           a)
                        
                        
                           ha a szóban forgó jogok és kötelezettségek gyakorlását a bizottsági szolgálatok vagy más uniós intézmények, szervek, ügynökségek és hivatalok az (EU) 2018/1725 rendelet 25. cikkében említett egyéb jogi aktusok alapján, vagy a rendelet IX. fejezete vagy más uniós intézmények, szervek, ügynökségek és hivatalok alapító aktusai szerint korlátozhatják;
                        
                     
                           b)
                        
                        
                           ha a szóban forgó jogok és kötelezettségek gyakorlását a tagállamok illetékes hatóságai az (EU) 2016/679 európai parlamenti és tanácsi rendelet (3) 23. cikkében említett jogi aktusok, vagy az (EU) 2016/680 európai parlamenti és tanácsi irányelv (4) 13. cikkének (3) bekezdését, 15. cikkének (3) bekezdését vagy 16. cikkének (3) bekezdését átültető nemzeti intézkedések alapján korlátozhatják;
                        
                     
                           c)
                        
                        
                           ha a szóban forgó jogok és kötelezettségek gyakorlása veszélyeztethetné az Ügynökség – feladatainak végzése során – harmadik országokkal vagy nemzetközi szervezetekkel folytatott együttműködését.
                        
                     Mielőtt az első albekezdés a) és b) pontjában említett korlátozások alkalmazására sor kerül, az Ügynökség egyeztet az érintett bizottsági szolgálatokkal, uniós intézményekkel, szervekkel, ügynökségekkel, hivatalokkal vagy a tagállamok illetékes hatóságaival, kivéve, ha az Ügynökség számára egyértelmű, hogy a korlátozás alkalmazásáról a nevezett pontokban említett valamely jogi aktus rendelkezik.
            
            
               (3)   Minden korlátozásnak szükségesnek és arányosnak kell lennie, figyelemmel kell lennie az érintettek jogait és szabadságait érintő kockázatokra, és tiszteletben kell tartania a demokratikus társadalomban fennálló alapvető jogok és szabadságok lényeges tartalmát.
            
            
               (4)   Ha a korlátozás alkalmazását mérlegelik, szükségességi és arányossági vizsgálatot végeznek a jelenlegi szabályok alapján. Elszámoltathatósági okokból a vizsgálatot – eseti alapon – belső értékelő feljegyzés útján dokumentálni kell.
            
            
               (5)   A korlátozást fel kell oldani, amint az azt indokoló körülmények már nem állnak fenn. Különösen akkor, ha úgy ítélik meg, hogy a korlátozott jog gyakorlása már nem oltaná ki a megállapított korlátozás hatását, vagy nem érintené hátrányosan más érintettek jogait vagy szabadságait.
            
         
         
            4. cikk
            Az adatvédelmi tisztviselő által végzett felülvizsgálat
            
               (1)   Az Ügynökség indokolatlan késedelem nélkül tájékoztatja az Ügynökség adatvédelmi tisztviselőjét minden olyan esetben, amikor az adatkezelő korlátozza az érintettek jogainak alkalmazását, vagy e határozattal összhangban meghosszabbítja a korlátozást. Az adatkezelő hozzáférést biztosít az adatvédelmi tisztviselő számára a korlátozás szükségességének és arányosságának értékelését tartalmazó nyilvántartáshoz, és a nyilvántartásban rögzíti az adatvédelmi tisztviselő tájékoztatásának időpontját.
            
            
               (2)   Az adatvédelmi tisztviselő írásban kérheti az adatkezelőt, hogy vizsgálja felül a korlátozások alkalmazását. Az adatkezelő írásban tájékoztatja az adatvédelmi tisztviselőt a kért felülvizsgálat eredményéről.
            
            
               (3)   Az adatkezelő tájékoztatja az adatvédelmi tisztviselőt a korlátozás feloldásáról.
            
         
         
            5. cikk
            Az érintettek tájékoztatása
            
               (1)   Kellően indokolt esetekben, továbbá az e határozatban meghatározott feltételek mellett az adatkezelő a következő adatkezelési műveletekkel összefüggésben korlátozhatja a tájékoztatáshoz való jogot:
               
                           a)
                        
                        
                           igazgatási vizsgálatok és fegyelmi eljárások lefolytatása;
                        
                     
                           b)
                        
                        
                           az OLAF-nak bejelentett lehetséges szabálytalanságok eseteivel kapcsolatos előkészítő tevékenységek végzése;
                        
                     
                           c)
                        
                        
                           visszaélés bejelentésével kapcsolatos eljárások;
                        
                     
                           d)
                        
                        
                           zaklatási ügyekre vonatkozó (hivatalos és nem hivatalos) eljárások;
                        
                     
                           e)
                        
                        
                           belső és külső panaszok kezelése;
                        
                     
                           f)
                        
                        
                           belső ellenőrzések;
                        
                     
                           g)
                        
                        
                           az adatvédelmi tisztviselő által az (EU) 2018/1725 rendelet 45. cikkének (2) bekezdésével összhangban végzett vizsgálatok;
                        
                     
                           h)
                        
                        
                           az Ügynökségen belül vagy külső fél (például a CERT-EU) részvételével folytatott (informatikai) biztonsági vizsgálatok.
                        
                     Az Ügynökség az (EU) 2018/1725 rendelet 31. cikkének értelmében vett adatvédelmi nyilatkozatokban vagy nyilvántartásokban, amelyeket a weboldalán és/vagy az intraneten tesz közzé, és amelyekben tájékoztatja az érintetteket a konkrét eljárásban rendelkezésükre álló jogokról, tájékoztatást ad a szóban forgó jogok esetleges korlátozásáról. A tájékoztatás kiterjed arra, hogy a korlátozás adott esetben mely jogokra vonatkozik, valamint a korlátozás okaira és lehetséges időtartamára.
            
            
               (2)   A (3) bekezdés rendelkezéseinek sérelme nélkül, az Ügynökség – amennyiben arányos – haladéktalanul írásban egyenként is tájékoztat minden olyan érintettet, akit megítélése szerint a konkrét adatkezelési művelet érint, a jelenlegi vagy jövőbeli korlátozásokkal kapcsolatos jogaikról.
            
            
               (3)   Amennyiben az Ügynökség teljes egészében vagy részlegesen korlátozza az érintettek részére történő, a (2) bekezdésben említett tájékoztatást, feljegyzésben dokumentálja a korlátozás okait, a jogalapot e határozat 3. cikkével összhangban, beleértve a korlátozás szükségességének és arányosságának értékelését is.
               A feljegyzést és – adott esetben – az alapul szolgáló ténybeli és jogi elemeket tartalmazó dokumentumokat nyilvántartásba kell venni. Kérésre ezeket az európai adatvédelmi biztos rendelkezésére kell bocsátani.
            
            
               (4)   A (3) bekezdésben említett korlátozás addig marad hatályban, amíg az alátámasztására szolgáló indokok fennállnak.
               Amennyiben a korlátozás okai már nem állnak fenn, az Ügynökség tájékoztatja az érintettet a korlátozás alkalmazásának fő indokairól. Ezzel egyidejűleg az Ügynökség tájékoztatja az érintettet arról a jogáról, hogy bármikor panaszt nyújthat be az európai adatvédelmi biztoshoz, vagy bírósági jogorvoslati kérelmet terjeszthet elő az Európai Unió Bíróságán.
               Az Ügynökség a korlátozás elfogadását követően hathavonta, valamint az adott vizsgálat vagy eljárás lezárultakor felülvizsgálja a korlátozás alkalmazását. Ezt követően az adatkezelő hathavonként ellenőrzi a korlátozás fenntartásának szükségességét.
            
         
         
            6. cikk
            Az érintett hozzáféréshez való joga
            
               (1)   Kellően indokolt esetekben, az e határozatban meghatározott feltételek mellett az adatkezelő a következő adatkezelési műveletekkel összefüggésben korlátozhatja a hozzáféréshez való jogot, ha szükséges és helyénvaló:
               
                           a)
                        
                        
                           igazgatási vizsgálatok és fegyelmi eljárások lefolytatása;
                        
                     
                           b)
                        
                        
                           az OLAF-nak bejelentett lehetséges szabálytalanságok eseteivel kapcsolatos előkészítő tevékenységek végzése;
                        
                     
                           c)
                        
                        
                           visszaélés bejelentésével kapcsolatos eljárások;
                        
                     
                           d)
                        
                        
                           zaklatási ügyekre vonatkozó (hivatalos és nem hivatalos) eljárások;
                        
                     
                           e)
                        
                        
                           belső és külső panaszok kezelése;
                        
                     
                           f)
                        
                        
                           belső ellenőrzések;
                        
                     
                           g)
                        
                        
                           az adatvédelmi tisztviselő által az (EU) 2018/1725 rendelet 45. cikkének (2) bekezdésével összhangban végzett vizsgálatok;
                        
                     
                           h)
                        
                        
                           az Ügynökségen belül vagy külső fél (például a CERT-EU) részvételével folytatott (informatikai) biztonsági vizsgálatok.
                        
                     
                           i)
                        
                        
                           az egészségügyi dokumentációhoz való hozzáférés iránti kérelmek elbírálása.
                        
                     Ha az érintett egy vagy több konkrét esettel vagy egy konkrét adatkezelési művelettel összefüggésben kezelt személyes adataihoz kér hozzáférést az (EU) 2018/1725 rendelet 17. cikkével összhangban, az Ügynökség a kérelem értékelését kizárólag a szóban forgó személyes adatokra korlátozza.
            
            
               (2)   Amennyiben az Ügynökség teljes egészében vagy részlegesen korlátozza az (EU) 2018/1725 rendelet 17. cikkében említett hozzáférési jogot, megteszi a következő lépéseket:
               
                           a)
                        
                        
                           a kérelemre adott válaszában tájékoztatja az érintettet az alkalmazott korlátozásról és a korlátozás fő okairól, valamint arról, hogy panaszt nyújthat be az európai adatvédelmi biztoshoz, illetve bírósági jogorvoslatért fordulhat az Európai Unió Bíróságához;
                        
                     
                           b)
                        
                        
                           belső értékelő feljegyzésben dokumentálja a korlátozás okait, a korlátozás szükségességének, arányosságának értékelésével és időtartamával együtt.
                        
                     A saját egészségügyi dokumentációhoz való hozzáférésre vonatkozóan alkalmazott korlátozások csak a pszichológiai vagy pszichiátriai jellegű személyes orvosi adatokhoz való közvetlen hozzáférés iránti kérelmekre vonatkoznak, ha az ilyen adatokhoz való hozzáférés valószínűsíthetően kockázatot jelent az érintett egészségére nézve. E korlátozás arányos azzal, amely az érintett védelméhez feltétlenül szükséges. Az ilyen információkhoz való hozzáférést az érintett választott közvetítő orvosán keresztül kell biztosítani. Az orvos részére az összes információhoz hozzáférést és mérlegelési jogkört kell biztosítani annak eldöntéséhez, hogy hogyan és milyen hozzáférést kell biztosítani az érintett számára.
               Az a) pontban említett tájékoztatás elhalasztható, elhagyható vagy megtagadható, ha a tájékoztatás ellehetetlenítené az (EU) 2018/1725 rendelet 25. cikkének (8) bekezdése értelmében elrendelt korlátozás hatását.
               Az Ügynökség a korlátozás elfogadását követően hathavonta, valamint az adott vizsgálat lezárultakor felülvizsgálja a korlátozás alkalmazását. Ezt követően az adatkezelő hathavonként ellenőrzi a korlátozás fenntartásának szükségességét.
            
            
               (3)   A feljegyzést és – adott esetben – az alapul szolgáló ténybeli és jogi elemeket tartalmazó dokumentumokat nyilvántartásba kell venni. Kérésre ezeket az európai adatvédelmi biztos rendelkezésére kell bocsátani.
            
         
         
            7. cikk
            Helyesbítéshez, törléshez és az adatkezelés korlátozásához való jog
            
               (1)   Kellően indokolt esetekben, az e határozatban meghatározott feltételek mellett az adatkezelő a következő adatkezelési műveletekkel összefüggésben korlátozhatja a helyesbítéshez, törléshez és korlátozáshoz való jogot, ha szükséges és helyénvaló:
               
                           a)
                        
                        
                           igazgatási vizsgálatok és fegyelmi eljárások lefolytatása;
                        
                     
                           b)
                        
                        
                           az OLAF-nak bejelentett lehetséges szabálytalanságok eseteivel kapcsolatos előkészítő tevékenységek végzése;
                        
                     
                           c)
                        
                        
                           visszaélés bejelentésével kapcsolatos eljárások;
                        
                     
                           d)
                        
                        
                           zaklatási ügyekre vonatkozó (hivatalos és nem hivatalos) eljárások;
                        
                     
                           e)
                        
                        
                           belső és külső panaszok kezelése;
                        
                     
                           f)
                        
                        
                           belső ellenőrzések;
                        
                     
                           g)
                        
                        
                           az adatvédelmi tisztviselő által az (EU) 2018/1725 rendelet 45. cikkének (2) bekezdésével összhangban végzett vizsgálatok;
                        
                     
                           h)
                        
                        
                           az Ügynökségen belül vagy külső fél (például a CERT-EU) részvételével folytatott (informatikai) biztonsági vizsgálatok.
                        
                     
            
               (2)   Amennyiben az Ügynökség részben vagy egészben korlátozza az (EU) 2018/1725 rendelet 18. cikkében, 19. cikkének (1) bekezdésében és 20. cikkének (1) bekezdésében említett, a helyesbítéshez, a törléshez és az adatkezelés korlátozásához való jog alkalmazását, megteszi az e határozat 6. cikkének (2) bekezdésében meghatározott intézkedéseket, és a 6. cikk (3) bekezdésével összhangban rögzíti a feljegyzést.
            
         
         
            8. cikk
            Az adatvédelmi incidens közlése az érintettel és az elektronikus hírközlés bizalmas jellege
            
               (1)   Kellően indokolt esetekben, az e határozatban meghatározott feltételek mellett az adatkezelő a következő adatkezelési műveletekkel összefüggésben korlátozhatja az adatvédelmi incidens közléséhez való jogot, ha szükséges és helyénvaló:
               
                           a)
                        
                        
                           igazgatási vizsgálatok és fegyelmi eljárások lefolytatása;
                        
                     
                           b)
                        
                        
                           az OLAF-nak bejelentett lehetséges szabálytalanságok eseteivel kapcsolatos előkészítő tevékenységek végzése;
                        
                     
                           c)
                        
                        
                           visszaélés bejelentésével kapcsolatos eljárások;
                        
                     
                           d)
                        
                        
                           zaklatási ügyekre vonatkozó (hivatalos és nem hivatalos) eljárások;
                        
                     
                           e)
                        
                        
                           belső és külső panaszok kezelése;
                        
                     
                           f)
                        
                        
                           belső ellenőrzések;
                        
                     
                           g)
                        
                        
                           az adatvédelmi tisztviselő által az (EU) 2018/1725 rendelet 45. cikkének (2) bekezdésével összhangban végzett vizsgálatok;
                        
                     
                           h)
                        
                        
                           az Ügynökségen belül vagy külső fél (például a CERT-EU) részvételével folytatott (informatikai) biztonsági vizsgálatok.
                        
                     
            
               (2)   Kellően indokolt esetekben, az e határozatban meghatározott feltételek mellett az adatkezelő a következő adatkezelési műveletekkel összefüggésben korlátozhatja az elektronikus hírközlés bizalmas kezeléséhez való jogot, ha szükséges és megfelelő:
               
                           a)
                        
                        
                           igazgatási vizsgálatok és fegyelmi eljárások lefolytatása;
                        
                     
                           b)
                        
                        
                           az OLAF-nak bejelentett lehetséges szabálytalanságok eseteivel kapcsolatos előkészítő tevékenységek végzése;
                        
                     
                           c)
                        
                        
                           visszaélés bejelentésével kapcsolatos eljárások;
                        
                     
                           d)
                        
                        
                           zaklatási ügyekre vonatkozó hivatalos eljárások;
                        
                     
                           e)
                        
                        
                           belső és külső panaszok kezelése;
                        
                     
                           f)
                        
                        
                           az Ügynökségen belül vagy külső fél (például a CERT-EU) részvételével folytatott (informatikai) biztonsági vizsgálatok.
                        
                     
            
               (3)   Amennyiben az Ügynökség korlátozza az (EU) 2018/1725 rendelet 35. és 36. cikkében említett, az érintettnek az adatvédelmi incidensről való tájékoztatását vagy az elektronikus hírközlés bizalmas jellegét, e határozat 5. cikkének (3) bekezdésével összhangban rögzíti és feljegyzi a korlátozás indokait. E határozat 5. cikkének (4) bekezdése alkalmazandó.
            
         
         
            9. cikk
            Hatálybalépés
            E határozat az Európai Unió Hivatalos Lapjában való közzétételét követő napon lép hatályba.
         
         
            Kelt Bilbaóban, 2019. december 11-én.
            
               
                  az Európai Munkahelyi Biztonsági és Egészségvédelmi Ügynökség részéről
               
               Christa SCHWENG
               
                  az igazgatótanács elnöke
               
            
         
         
            (1)  HL L 295., 2018.11.21., 39. o.
         
         
            (2)  HL L 30., 2019.1.31., 58. o.
         
         
            (3)  Az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet); (HL L 119., 2016.5.4., 1. o.)
         
            (4)  Az Európai Parlament és a Tanács (EU) 2016/680 irányelve (2016. április 27.) a személyes adatoknak az illetékes hatóságok által a bűncselekmények megelőzése, nyomozása, felderítése, a vádeljárás lefolytatása vagy büntetőjogi szankciók végrehajtása céljából végzett kezelése tekintetében a természetes személyek védelméről és az ilyen adatok szabad áramlásáról, valamint a 2008/977/IB tanácsi kerethatározat hatályon kívül helyezéséről (HL L 119., 2016.5.4., 89. o.).